Հեմոռագիկ ինսուլտների հայտնաբերման առավել ինֆորմատիվ և առաջնային ընտրության մեթոդ է համարվում համակարգչային տոմոգրաֆիան: Մեթոդը հնարավորություն է տալիս հաստատել կամ ժխտել հեմատոմայի առկայությունը ուղեղանյութում կամ մենինգեալ տարածությունում: Ստացված եռաչափ պատկերները ուսումնասիրելով՝ հնարավոր է դառնում ճշգրիտ որոշել արյունազեղման տեղակայումը, տարածվածությունը, ծավալը, գնահատել ուղեղանյութի այտուցի արտահայտվածության աստիճանը, դիսլոկացիայի առկայությունը և դրա աստիճանը: Քանի որ այս հիվանդներն ունեն առավել ծանր ստատուս և հիմնականում գտնվում են կոմատոզ վիճակում, ուստի մեծ նշանակություն ունի թե հիվանդին կրկնակի տրավմայի չենթարկելը, թե արագ հետազոտելը: